উত্তরপ্রদেশে বিদ্যুৎস্পৃষ্ট হয়ে মৃত্যু দুই বোনের! সরব তৃণমূল

ওয়েব ডেস্ক : রাস্তায় জমে থাকা জলে বিদ্যুৎস্পৃষ্ট হয়ে মৃত্যু হল দুই বোনের। মর্মান্তিক এই ঘটনাটি ঘটেছে যোগী আদিত্যনাথের উত্তরপ্রদেশে (Uttarpradesh)। এ নিয়ে সেখানকার মহকুমা শাসক ও এ জুনিয়র ইঞ্জিনিয়ারের বিরুদ্ধে অভিযোগ দায়ের হয়েছে। সাসপেন্ড করা হয়েছে তাদের। আর এই মৃত্যুর (Death) ঘটনা নিয়ে সরব হল তৃণমূল কংগ্রেস। এই ঘটনায় ডবল ইঞ্জিন সরকারকে নিয়ে প্রশ্ন তুলেছেন তৃণমূলের অন্যতম রাজ্য সাধারণ সম্পাদক কুণাল ঘোষ (Kunal Ghosh)।

জানা গিয়েছে, মৃত ওই দুই নাবালিকার নাম আঁচল যাদব (১৫) ও অলকা যাদব (১২)। স্কুল থেকে ফেরার সময় রাস্তায় জমে থাকা জলে বিদ্যুৎস্পৃষ্ট হয় তারা। এর পর আহত অবস্থায় হাসপাতালে নিয়ে যাওয়া হয় তাদের। তবে শেষ রক্ষা হয়নি। মৃত্যু (Death) হয় তাদের। ঘটনায় সাব ডিভিশনাল অফিসার অনিল রাম ও এ জুনিয়র ইঞ্জিনিয়ার আশুতোষ পাণ্ডের বিরুদ্ধে এফআইআর দায়ের করা হয়েছে। প্রশাসনের তরফে মৃতদের পরিবারকে ৫ লক্ষ টাকা ক্ষতিপূরণ ঘোষণা করেছে। তবে এই গটনা নিয়ে সরব হলেন কুণাল ঘোষ।

আরও খবর: স্বামী চৈতন্যানন্দর বিরুদ্ধে মুখ খুলছেন একের পর এক ছাত্রী!

তিনি সমাজমাধ্যমে একটি ভিডিও পোস্ট করে বলেন, কলকাতায় মেঘ ভাঙা বৃষ্টির কারণে কলকাতার একাধিক রাস্তায় জল জমেছিল। কিন্তু মুখ্যমন্ত্রীর তৎপরতায় ২৪ ঘন্টার মধ্যে তা নেমে যায়। তার মধ্যে দুর্ভাগ্যজনক ঘটনা, বিদ্যুৎস্পৃষ্ট হয়ে কয়েকজন মারা গেলেন। তবে সিপিএমের জমানা থেকে একটি সংস্থায় কলকাতায় বিদ্যুৎ সরবরাহের দায়িত্বে রয়েছে। যা রাজ্য সরকারের বিদ্যুৎ দফতরের এক্তিয়ারের মধ্যে পড়ছে না পড়ছে না। ফলে এ নিয়ে সরকারের দিকে আঙুল তোলার মানে হয়না।

তার পরেই উত্তর প্রদেশে মৃত্যুর ঘটনা নিয়ে তিনি বলেন, বালিয়ায় বৃষ্টি না হলেও জল জমে ছিল। তাতেই বিদ্যুৎস্পৃষ্ট হয়ে মৃত্যু হয়েছে দুই নাবালিকার। এ নিয়ে উত্তরপ্রদেশ, ডবল ইঞ্জিন সরকার, বিজেপি নেতারা এখন কী বলবেন? প্রশ্ন তুলেছেন তিনি। সঙ্গে তিনি জানিয়েছেন, সব মৃত্যুই দুঃখজনক। কিন্তু উত্তরপ্রদেশে ঘটে যাওয়া এমন ঘটনা নিয়ে কেন মুখ খুলবেন না বিজেপি নেতারা, তা নিয়েও প্রশ্ন তুলেছেন কুণাল ঘোষ (Kunal Ghosh)।