বাথরুমে পড়ে গুরুতর আহত কুণাল ঘোষ, মঙ্গলবার জরুরি অপারেশন

কলকাতা: হঠাৎ দুর্ঘটনায় গুরুতরভাবে আহত হলেন তৃণমূল কংগ্রেস (Trinamool Congress) নেতা কুণাল ঘোষ (Kunal Ghosh)। জানা গিয়েছে, বাড়ির বাথরুমে পড়ে গিয়ে তাঁর মাথা ও পায়ে গুরুতর চোট লাগে। দ্রুত তাঁকে হাসপাতালে নিয়ে যাওয়া হয়। এক্স-রের পর চিকিৎসকেরা স্ক্যান করান এবং রিপোর্টে চোটের মাত্রা স্পষ্ট হয়।

হাসপাতাল সূত্রে জানা গেছে, কুণাল ঘোষের পায়ে চিড় ধরেছে। মাথার আঘাতও চিন্তার বিষয় বলেই মনে করছেন চিকিৎসকেরা। বর্তমানে তিনি হাসপাতালে পর্যবেক্ষণে রয়েছেন এবং মেডিক্যাল টিম তাঁর অবস্থা সার্বক্ষণিক নজরে রাখছে।

আরও পড়ুন: ধর্মেন্দ্রের প্রয়াণে শোকের ছায়া বলিউডে, শোকজ্ঞাপন মুখ্যমন্ত্রী মমতার

চিকিৎসকদের সিদ্ধান্ত অনুযায়ী, মঙ্গলবার সকালে জরুরি ভিত্তিতে সার্জারি করা হবে। দলের পক্ষ থেকেও কুণাল ঘোষের দ্রুত আরোগ্যের প্রার্থনা জানানো হয়েছে। তাঁর শারীরিক পরিস্থিতি নিয়ে হাসপাতালের তরফে পরবর্তী আপডেট দেওয়া হবে।